Kiriu
Kiriu (jap. 桐生市 = Kiryū-shi) – miestas vidurio Japonijoje, Honšiū saloje, Gunmos prefektūroje, ~100 km į šiaurės vakarus nuo Tokijo, prie Vatarasės upės, Kanto lygumoje. Miestas plentu ir geležinkeliu jungiasi su Tokiju. Tekstilės (šilko), maisto, elektrotechnikos, mašinų (automobilių dalių, tekstilės pramonės mašinų) gamybos pramonė. Šilkaverpių auginimo regiono prekybinis centras. Yra nuo 1949 m. veikiantis Gunmos universiteto inžinerijos fakultetas. Yra zoologijos sodas, vabzdžių, tekstilės, meno muziejai.